
"Тор Games" започва пътя си като 
рубрика в специализираното 
списание “Computer” през 1999 
голина. Постепенно увеличава 
обема си и през 1995 става 
самостоятелно приложение към 
списанието. 


Именно тук се кове българската 
гейм журналистика. Голяма част 
от авторите в "Top Games" 

в послелствие съзлават и пишат 
B “PC Mania" и "PC Club". 


За целите на проекта “Лазарус”, 
всеки брой е опакован с корица 


в съвременен стил. 


Приятно четене! 


RINGWORLD 


Revenge of the Patriarch 


TSUNAMI 


90 % 


Графика: 
Звук: 70 96 
Оригиналност: 70 96 
Удоволствие: 90 96 
Сложност: 65 96 
ОБЩО: 80 Фо 
Ш 412856 Ш лтззв Ш 47486 

О EGA Ш “сл Bl SupervGA 
Bl SoundBlaster М AdLib ГО Roland 

| С] Клавиатура B мишка П Джойстик 

. Минимална памет 2 Мбайта 

- Дисково пространство 


16 Мбайта 


Ако сте вманиачен привърженик на диалоговите 
игри и още He сте намерили RingWorld, мога да ви 
кажа само — изпуснали сте страшно много. 


Играта, създадена от не особено популярната 
фирма Тѕипаті, спокойно може да конкурира най- 
добрите произведения в приключенския жанр. По- 
читателите на фантастиката няма начин да не поз- 
нават знаменития роман на Лари Нийван „Пръсте- 
нов свят“, удостоен с престижните награди „Хюго“ и 
„Небюла“. А тези от вас, който решат да си набавят 
играта легално, ще получат към HEA едно чисто HO- 
вичко, английско издание на книгата. Не че не мо- 
жете да играете, без да сте чели оригинала, но по 
този начин по-лесно ще схванете интригата. 


А сега малко за самата фабула. В „Известната 
Вселена“ съществуват множество цивилизации. Ед- 
ни са високо развити, а други — He. Но все пак три 


B 

са водещите космически култури, които притежават 
най-сьвременните технологий и на практика конт- 
ролират междузвездното пространство. Това са 
кукловодите, кзинтите и както сигурно вече се до- 
сещате - хората. 

Кукловодите са истерична, психически неуравно- 
весена и изключително страхлива раса. Всяко не- 
що, което евентуално би могло да представлява 
заплаха за тях, ги хвьрля в неописуем ужас. Спо- 
ред тях на Земята ,няма никакви мерки за сигур- 


ност“. Помислете си само какви ли не „смъртонос- 
ни" вируси и бактерии свободно се носят из атмос- 
ферата. А какво би станало, ако случайно минаващ 
метеорит перне някой нещастен кукловод, излязъл 
на разходка в парка? Не че някое от тези същества 
би извършило такова „безумие“, но все пак... 

А сега няколко думи за външния им вид. Те са 
високи около метър и петдесет. Имат три крака, 
снабдени с копита. Притежават две глави, които из- 
пълняват и функцията на ръце. Мозъкът им е скрит 
на сигурно място в тялото... Но дотук с описанието 
на тези неадекватни същества. Нека преминем към 
втората водеща цивилизация... 


Кзинтите ca тигроподобна paca с ципести уши, 
наподобяващи крила на прилеп. Високи са между 
2,50 и 2,70 метра и се отличават с не особено кро- 
тък нрав. Те са лесно раздразнителни и обхванати 
от мания за величие. Една от основните им цели е 

да покоряват всички останали цивилизации. Точно 
поради тази причина те са водили осем войни сре- 
щу хората. Разбира се, загубили са и осемте. Всич- 
ки войнствено настроени кзинти са предпочели да 
умрат. Оцелели са само най-сговорчивите. Сега на 
Кзин и подвластните му светове живеят предимно 
техните потомци. Е, и сред тях има не чак толкова 
миролюбиви елементи... 

Третата раса, както вече споменахме, са хората. 
Огледайте се в огледало и ще разберете с какво си 
имате работа!... Но дотук с предисторията. Да ми- 
нем кьм сьщността. 


Открит е нов клас хипердвигатели. Естествено, 
авторите на тази революционна технология са хо- 
рата, но планетата Кзин предлага по-подходящи ус- 
ловия за строеж на кораби от новия тип. Хората и 
кзинтите вече от доста време живеят в мир. Патри- 
архьт - водачьт на Кзин, сьщо се ползва с репута- 
цията на точно типче, така че проектьт може да 


започне... 


Всьщност колко е разбран този Патриарх става 
ясно още от началната анимация. В двореца си той 
заповядва на свой слуга да ликвидират синовете на 
изчезналия шеф на охраната на проекта. Това 


действие e продиктувано от обстоятелството, че 
главата на фамилията Шмий е разкрил злокобните 
планове на Патриарха. Водачът на Кзин тайно е 
построил дубликат на кораба, които е снабден с 
оръдие, способно да разруши цяла планета. Ясно 
ви е за какво му е. Узнали това, Шмий и колегата 
му - човекът Луис Ву, решават, че ще е по-разумно 
да си плюят на петите. Накъде са отпрашили, засе- 
га никой не знае. M 

Затова пьк на сцената ce появява детективьт 
Куин. Той е добър приятел на Луис. Преди да из- 
чезне, Луис му дава дискета, в която споделя по- 
дозренията си. Там пише, че ако съмненията се 
потвърдят, Луис ще търси убежище при кукловоди- 
те. Още от самото начало те са били против поща- 
дяването на Кзин след първата война и са имали 
неблагоразумието открито да го декларират пред 
Обединените нации. 


След като положението на Кзин се стабилизира, 
кукловодите изпадат в паника и тактично се изна- 
сят с все слънцето и планетите си. Да, но както се 
казва в шпионските филми, отнякъде изтича инфор- 
мация. На Кзин научават за бягството на куклово- 
дите и посоката, в която са изчезнали, но със сред- 
ствата, които притежават, не могат да ги стигнат. 
За тази цел те се нуждаят от новия двигател. 


Двата кораба вече са готови. Куин пристига на 
планетата Кзин. Но дали подозренията на Ву са 
истина? Единствената следа са синовете на Шмий. 
Те се укриват у видния политик Руши-ла. Нашият 
човек отива право в неговата резиденция. 


От този момент започва реалното действие на 
играта. Тук се срещате с по-малкия син на Шмий - 
Лакш-Капитан. И докато той ви разяснява ситуаци- 
ята, цъфват „пратениците“ на Патриарха. Руши-ла и 
големият син на Шмий са убити заедно с всички в 
къщата. Елиминирайки водача на наемниците, вие 
се снабдявате с дискета, която съдържа изключи- 
телно компрометиращи материали. После заедно с 
Лакш отпрашвате с флаерите към строителния док. 
Там, с малко хитрост, успявате да отмъкнете Офи- 
циалния кораб. По петите ви тръгва мощна флоти- 


Computer 8/94 63 


лия, оглавявана от ,Разрушител" — тайно произве- 
дения кораб двойник. За пьрви пьт се появява и 
Миранда - главният инженер на проекта. Считайки 
ви за обикновени крадци, тя поврежда двигателите. 
Можете да ги ремонтирате единствено с оригинал- 
ната документация на играта. После, използвайки 
данните от дискетата, убеждавате Миранда в пра- 
вотата на намеренията си. Тя се сьгласява да ви 
помогне. 

Вече ставате трима. Трьгвате кьм кукловодите, 
за да намерите своите изчезнали приятели Шмий и 
Ву. По пьтя обаче получавате странно сьобщениє. 
Кукловодите ви молят да огледате вместо тях ня- 
какво странно, опасно и изключително важно мяс- 
то. Освен това ви информират, че Шмий и Ву сьщо 
ca „Там“. 

Това „Там“ ce оказва огромен, изкуствено създа- 
ден пръстенов свят, въртящ се около звезда. Той е 
много любопитно място. Претърсването му може да 
се окаже изключително полезно. Можете да пред- 
ложите на местните жители обмен на технологии от 
името на човечеството или нещо подобно. Да, ама 
нещо се е случило с тях и те са се върнали към 
каменната ера. Нека това не ви прави впечатление. 
Просто ще трябва да си налягате парцалите и да 
откриете всичко сами. 


Hu name is Січі піп i 
am here at the 
request of Louis Hu 
to deliver а message 
То СПмеее. 


Оттук нататък всичко е във ваши ръце. Ще ви 
успокоя, че играта не е чак толкова трудна, колкото 
изглежда. Бих искал да ви дам няколко съвета: ако 
някой ви поиска пиене, отидете до кораба и му до- 
несете. А ако ви се наложи да влизате в пушещи 
комини, използвайте този с най-малко дим. Създа- 
вайте си хармонични отношения с прилепите от пе- 
щерите... Но дотук с напътствията. 


Все пак не мога да не спомена няколко думи за 
графиката. По принцип качеството на изображения- 
та не е кой знае какво. Героят, който движите, е 
малък и не особено прецизно нарисуван. Но не мо- 
га да си спестя суперлативите за начина, по който 
са оформени диалозите. Когато се води важен раз- 
говор, фигурата на събеседника заема целия екран 
и е изработена до най-финия детайл. Например 

Лакш е изобразен като тигър с яркооранжева кози- 
на на черни ивици, подчертано волева брадичка, 
черни вежди и блестящи зелени очи. Патриархът 
на Кзин, както подобава на всеки отрицателен ге- 
рой, е нарисуван доста гротескно - дръглив и прос- 
кубан, с криви зъби и ужасен цвят на кожата. Куин 


е красив, четиридесетгодишен мъж с добре поддър- 
жана брада и мустаци, а инженерката Миранда, ма- 
кар да не блести с физическите данни на топмане- 
кен, може да засрами с изобретателността си всеки 
нафукан гений. Хората, населяващи пръстеновия 
свят, са абсолютни шемети с ексцентрично облекло 
и още по-ненормално поведение... 

Управлението също не представлява новост. 
Всеки, който е играл някой от новите Quest-oBe на 
Зега, трябва да го познава. Разполагате с ръчич- 
ка, оченце, човече или символ за ходене, чанта и, 
естествено, Голямата вълна (Цунами). От нея се ви- 
ка основното меню - записване, зареждане, рес- 
тартиране, регулиране на звука и т.н. Всичко е, как- 
то винаги, лесно и удобно. 


На финала трябва да кажа, че това определено е 
една от най-добрите диалогови игри, които съм 
виждал в последно време, наравно с най-новите 
произведения на Sierra Online и Westwood Studios. 
A cera мога само да BM пожелая приятни мигове C 
тази чудесна игра. 


0 


Радпространява се 
от редакцията 

Word Resque 
Apogee Software, 838 Кбайта 

Хей вие, малките! Много мразите училището, Ha- 
ли? Изровили сте списанието на татко и сега го 
четете тайно в ъгъла. А не трябваше ли да си пише- 
те домашните? Но щом и без това четете... 


Ето нещо интересно за учениците и техните по- 
малки братчета и сестричета, които ходят на анг- 
лийска забавачка. Тази игра определено ще ви 
улесни в изучаването на английския. За какво става 
дума? 


Светът е заплашен от гадни книгоядящи чудови- 
ща. А ако те изядат книгите, никой няма да може да 
чете. Затова вие сте помолен от господин Червей да 
му помогнете да спаси света. Проблемът е, че той 
не може да чете. За сметка на това обаче може да 
забърква чудесна лепкава лилава каша, която може 
и да не е вкусна, но е смъртоносна за гадинките. 


Той ви помага да се отървете от гадинките, а вие го 
учите да чете. Става, нали? 


Добре, сега да ви обясня играта. Вие сте в едно 
малко селце. Или поне засега. Около къщичките на 
селото има кубчета с питанки. Когато хванете някоя 
питанка, на нейно място се появява думичка. На 
английски. Да, но думичката не е достатъчна, за да 
я научи Червеят. Трябва му и картинка, за да разбе- 
ре какво значи думичката. Вие трябва да я намери- 
те сред многото картинки в селото. Ако изберете 
неправилна картинка, на нейно място се явява чу- 
довище. И трябва да извикате Червея, да се обърне- 
те към гадинката, той да я види и да я залее. Лошо- 
то е, че кашата от време на време се свършва. 
Когато това стане, трябва да намерите къде Чер- 
веят е забравил останалите си казани с каша, защо- 
то той е малко „завеян“. Като откриете правилната 
картинка, питанката изчезва. Накрая вместо шест 
питанки в селото, имате шест думички с картинките 
им в чантата си. Червеят ги взима и ви дава ключ за 
другото ниво. За съжаление не можете „да се запи- 
шете“ и винаги когато пускате играта, ще започвате 
пак отначало. Но това само ще ви помогне по-добре 
да запомните думичките и как точно се пишат. А 
следващия път, когато седнете да пишете домашно- 
то си по английски, ще видите колко много сте нау- 
чили. И все пак играта си остава игра. А и мама и 
татко вече няма да ви се карат, когато седите пове- 
че от позволеното на компютъра. Това не е за из- 
пускане, нали?  "' 


СХ В АССЛАА-СЕ.С-- А. СС. САС. -ААСССА-АССЕЕ/С ССС... С АА СС. СССЬСЬЬС,Е. 


Maze Quest 


РЕС-С. СЕ. п ССС. a С А 


МАЈЕ 
QUEST 


а World Quest Game 


A cera за батковците - Maze Quest (448 Кбайта). 
Тьрсенето в лабиринт е игра, която не бива да под- 
минавате. На Запад има една изключително инте- 
ресна игра, наречена ,Дракони и тьмници", която 
може да се играе от един до десет играчи. B нея се 
разказва за това как една група юнаци се събират, 
за да се борят срещу нечий зъл гений. Обикновено 
злият гений е такъв, какъвто играчите го изберат. 
Маг, боец или Краля на крадците. Но така е само в 
оригиналната игра, която се играе на карта, подоб- 
на на тази от типа „Не се сърди, човече“. Сега обаче 

играете друга игра. Компютърна. Както „Дракони- 
те“, така и тя се играе от група герои. Трима бойци — 
двама човеци и едно джудже, един магьосник - елф, 
един счетоводител — полуелф, и един крадец — гном. 
Макар и твърде пъстра, вие водите доста ексцент- 
рична дружина, която не се справя особено добре, 
особено ако всеки има само по една гола кесия. Тя 
нерядко е празна, а още по-рядко е достатъчно пъл- 
на. Но с нея могат да се купят полезни неща. А ако 
се разтършувате достатъчно из лабиринта, ще на- 
мерите магазин. Там ще откриете доста интересни 
неща - копия за мятане, ками, щитове, шлемове, 
ремъци, ножници, въжета, тояги, дори железни лос- 
тове. Вашата работа е да определите какво ще си 
купи всеки един от дружината. Трябва да се съобра- 
зявате и с ред ограничения. Така например елфът 
не може да използва щита, тоягата, ремъците или 
копията. За счетоводителя камата е неизползвае- 
ма. Бойците могат да си купят всичко. Ако обаче 
имат достатъчно пари. А те нямат. Но това не пречи 
всеки да си купи каквото може и заедно с другите 
да тръгне да изследват лабиринта, който, естестве- 
но, гъмжи от гадинки. Змии, увити на кълбо по две 
или повече, плъхове, вълци, отровни жаби. И това е 
само началото. После има дори таласъми, орки, зли 
духове, вещици, великани и прочие. Е, инвентарът е 
в магазина е доста ограничен, но не бива да се 
отчайвате. Из лабиринта има какво ли не. Мечове, 
пики, бойни брадви, заклинания за Огън, Вода, Вя- 
тър, които са много по-мощни от двете магийки, с 
които разполагате в началото. Но да не издавам 
всичко. Вашата задача е да убиете лошия човек и 
трябва сами да се справите с това. 


Графиката на Maze Quest е повече от добра. Ця- 
лото действие се развива на триизмерен терен, поч- 
ти като във Волфенщайн. Само дето враговете или 
приятелите, присъединяващи се към вас, са по-доб- 
ре нарисувани. Играта не блести с музикални ефек- 
ти, но е достатъчно добра във всички останали ком- 
поненти. 


заетата 7 ese 


| COSMO'S Cosmic Adventure 1 | | 
(Apogee Software; 2,029 Мбайта) 


Космо, малко симпатично зелено човече, Koero 
обича родителите си, има рожден ден. И тьй като и 
те го обичат, трябва да му поднесат подходящ пода- 
рьк. А какьв по-подходящ за малко момченце пода- 
рьк от пьтуване до най-мечтаното местенце в цяла- 
та галактика - Дисни Ленд. И така, Космо и баща му 
трьгват за Земята. По пьтя обаче една случайна 
малка комета перва странично техния космически 
кораб. Повредата ги принуждава да кацнат на не- 
позната планета. И докато бащата на Космо оправя 
кораба, момчето решава да се разходи. Като се 
връща обаче, открива странни следи до кораба, а 

. APOGEE SOFTWARE PRODUCTIONS . 


баща My го няма. Ha нашия човек веднага му craBa 
ясно, че баща My е отвлечен от Гладен Инополане- 
тянин. И вместо да се тревожите за съдбата на тат- 
ко Космо, по-добре се погрижете за освобождава- 
нето му. Търсенето започвате от кораба и тръгвате 
по дълъг път. А той, както може да се очаква, съв- 
сем не е безопасен. Има едни малки червени, неп- 
риятно хапещи гадинки, които са само уста и крака. 
Вие нямате оръжие, но защо не скочите отгоре им. 
Ефектът е поразителен, уверявам ви. По-нататък 
има и розови червеи (пазете се от остатъците, след 
като скочите върху някой от тях). Има и разни сини 
топки, падащи с чадър от небето, от които можете 
да се отьрвете, като скочите по два пъти върху тях. 
Има и пеперуди, и жаби, и какво ли още не. По 
някое време ще намерите контейнери, в които има 
доста полезни неща. Например храна или бомби. С 
храната можете да се подкрепите, ако сте ухапан 
един или няколко пъти, а бомбите ще използвате, 
когато сте заобиколен от твърде много гадинки. С 
други думи, предстои ви много работа и няма да е 
зле да започвате. 


id lan M Nac i СЕО BOT 


Ri. oy. 
E t aao б 


Все пак нека ви кажа нещо и за играта. Направе- 
на e от създателите на Командор Киин и се отлича- 
ва с добра графика и добри звукови ефекти. Това, че 
нямате звукова платка, не бива да ви притеснява. 
Приличен звук се получава и от стандартния РС-ви- 
сокоговорител. 


НИКОЛАЙ НИКОЛОВ 


Разпространява се 


от редакцията 


SHAREWARE Il 


Здравейте, приятели на рубри- 
kara Shareware! Както разбирам 
от писмата ви, нашата скромна 
поредица вече се нарежда сред 
едни от най-интересните в списа- 
ние Computer, като Top Games 
например, и e станала една от 
любимите ви. Това може само да 
ни радва и ни дава надежда, че 
хората все пак обръщат внимание 
и на по-дребните и не съвсем съ- 


вършени неща, а не само на най- 


добрите и все още недостъпни за 
нас. Опитваме се да популяризи- 
раме игри, които са предшестве- 
ници на големите достижения в 
бранша и са дали основата за до- 
развиването им. Знаете, че за да 
достигнете върха, е необходимо 
да започнете от основата. Ето за- 
що искаме заедно с вас да прос- 
ледим цялото развитие на игрите, 
а не само началното и крайното 
им състояние. 

И този месец публикуваме име- 


ната на спечелилите книга на 


Markt & Technik, като приемаме 


упрека, че загадката ни e била 
много лесна, но все пак учудващо 
е, че отново имаше непознали та- 
зи популярна игра - DUKE 
МОКЕМ 1. 

Първото получено писмо в ре- 
дакцията беше от Богомил Алек- 
сандров от гр. София. Очакваме 
го при нас да получи разпростра- 
нявана от редакцията игра по 
свой избор. 


Ето и имената на останалите 
печеливши: 

Калина Халачева, София 

Ивайло Стоянов, Перник 

Момчил Петков, Плевен 

Спиридон Кюркчиев, София 

Андрей Горчивкин, София 

Станислав Узунов, Ямбол 

Орлин Широв, София 

Иван Иванов, с. Черковна 

Мирослав Пометков, Бяла 

Георги Мандев, Казанлък 

Петър Цветанов, Видин 

12. Малин Кръстев, Пазарджик 

13. Станислав Георгиев, 
Търговище 

14. Явор Матов, София 

15. Антон Райков, Димитровград 

16. Владимир Топузов, Лом 

17. Светла Петрова, София 

18. Ясен Йотов, София 

19. Георги Тодоров, Враца 

20. Данаил Карадалиев, Шумен 

А сега дойде време за предста- 
вянето на новите предложения, 
като започваме с попълнения за 
вашия домашен хазарт. 

PS LOTS - Изискванията са 
просто елементарни — IBM РС 
ХТ/АТ, EGA/VGA монитор, 640 
Кбайта RAM. Играта е домашен 
покер автомат с възможности за 
богат избор. 

DATA - PINBALL DREAMS - 
Флипер c много добра графика и 
отново вьзможност за избор на 
сложност. Единственото изисква- 
не е ІВМ РС ХТ/АТ с УСА мони- 
тор. 


рооюмотАФ-М:» м 


- м 
~“ 

Нови попълнения към колекци- 
ята космически игри са КАЕОМ и 
SPACE BLASTER, в които вие, 
естествено, сте главният герой. 
Единствената разлика е в целта, 
позволените средства за постига- 
нето й, мястото на действие и ва- 
шият външен вид. Изискванията 
към компютъра ви ca IBM PC 
ХТ/АТ, МОА монитор. 


PIPE DREAMS - Изисквания: 
ВМ PC ХТ/АТ, EGA/VGA мони- 
тор. Това е вечната и популярна 
игра с водопроводчика, който е 
длъжен тама да монтира тръбите, 
че отникъде да не се появява про- 
бив и да не изтича вода. Нужно е 
да имате идеално чувство за ори- 
ентация, за да можете да предпо- 
ложите точно в каква посока ще 
потече струята. Ако не сте добър 
водопроводчик, то става много 
ясно, че ще загубите играта. 


AQUANOID - Изисквания: ІВМ 
РС ХТ/АТ, МОА монитор. Отново 

една стара и добре позната игра, 
но в нов вариант, а именно ,лудо- 
то топче". Тук разполагате с вьз- 
можност за избор от колко топче- 
та ще се опитвате да опазите вра- 
тата си. Имате едно кубче, с кое- 
то, местейки го по целия екран, 
можете да се отбранявате. 


со 


САМЕ 12 - Изисквания: ІВМ 
PC ХТ/АТ, EGA/VGA монитор. Все 
още сме на вьлна популярни иг- 
ри, а тази е от типа игри, които 
започваме да играем от най-ран- 
на детска възраст - ДАМА. 

THE CASTLE OF MEW - Изиск- 
вания: IBM PC АТ, VGA монитор. 
Сьс започването на играта вие ce 
пренасяте в замька на MEW, а 
кой e той, ще откриете сами. Как- 
то предполагате, ще е необходи- 
мо да преминавате през лабирин- 
ти, различни неща ще се изпреч- 
ват на пътя ви. 

JIMPBIRD - Изисквания: ІВМ 
PC АТ, VGA монитор, автоматич- 
но разпознава Sound Blaster, под- 
държа мишка. Действието се раз- 
вива отново в старинен замък, 
който ще ви бъде показан на ек- 
рана предварително. По-нататък 
вие се движите в лабиринт от ко- 
ридори, като имате право да из- 
бирате някои от показаните 
встрани на екрана очи, ръка и 


други помощни вещи. 
MEMORY НОС HUNTER - Иг- 


para e за ІВМ РС ХТ/АТ, поддър- 
жа EGA/VGA монитор. Честно ка- 
зано, графиката на играта е доб- 
ра, но за целта й нищо не мога да 
ви кажа, защото след появата на 
едно малко розово прасе, бягащо 
в лабиринт, сърце не ми даде да 
продължа по-нататък. 


Отново с вас и за вас беше 
ОЧАРОВАТЕЛНАТА 
МАЛВИНА 


